|  |
| --- |
| PATVIRTINTA |
| Klaipėdos miesto savivaldybės |
| tarybos 2015 m. gruodžio 22 d. |
| sprendimu Nr. T2-333 |

**KLAIPĖDOS MIESTO SAVIVALDYBĖS**

**SUBALANSUOTO TURIZMO SKATINIMO IR VYSTYMO PROGRAMOS (Nr. 02) APRAŠYMAS**

|  |  |
| --- | --- |
| **Biudžetiniai metai** | 2016-ieji metai |
| **Asignavimų valdytojas (-ai), kodas** | Investicijų ir ekonomikos departamentas, 5 |
| **Programos pavadinimas** | **Subalansuoto turizmo skatinimo ir vystymo programa** | Kodas | **02** |
| **Programos parengimo argumentai** | Programa skirta pritraukti į Klaipėdos miestą turistus, išskirtinį dėmesį skiriant vandens turizmo skatinimui (tarptautinių jūros renginių organizavimui, kruizinės laivybos skatinimui ir kt.) |
| **Ilgalaikis prioritetas (pagal KSP)** | Miesto konkurencingumo didinimas | **Kodas** | **III** |
| **Šia programa įgyvendinamas savivaldybės strateginis tikslas** | Didinti miesto konkurencingumą, kryptingai vystant infrastruktūrą ir sudarant palankias sąlygas verslui  | Kodas | **01** |
| **Programos tikslas** | Skatinti atvykstamąjį ir vietinį turizmą, stiprinant miesto turistinį patrauklumą bei didinant Klaipėdos miesto konkurencingumą tiek tarptautinėse, tiek vidinėse turizmo rinkose | **Kodas** | **01** |
| **Tikslo įgyvendinimo aprašymas:** 2015 m. į Klaipėdą atvykstančių turistų skaičius, kaip ir kasmet, didėjo. Remiantis VšĮ Klaipėdos turizmo ir kultūros informacijos centro informacija, daugiausia svečių sulaukta iš Vokietijos, Lietuvos, Rusijos, Lenkijos, Latvijos ir kt. Norint išlaikyti ir didinti į miestą atvykstančių turistų srautus, siekiama daugiau dėmesio skirti darbui su kruizinių laivų linijomis, stiprinti rinkodaros veiklą, aktyviai dalyvauti tarptautinių organizacijų veikloje, plėtoti svetingo miesto įvaizdį ir suteikti visas būtinas informacines paslaugas mieste.**01 uždavinys. Plėtoti vandens turizmą.**Plėtojant jūrinį turizmą išskiriamos dvi kryptys – kruizinių laivų ir burlaivių pritraukimas į Klaipėdą ir jų aptarnavimo kokybės užtikrinimas. Kruizinės laivybos srityje siekiama aktyviai dalyvauti kruizinių laivų asociacijų, tokių kaip „Cruise Europe“ ir „Cruise Baltic“, veikloje, kuriant bendrą rinkodaros sistemą, organizuoti Klaipėdos miesto ir uosto pristatymą kruizinio turizmo interneto svetainėse, tarptautinėse kruizinės laivybos parodose, leisti ir platinti informacinius leidinius (anglų kalba), pristatančius Klaipėdos miesto ir uosto kruizinio turizmo galimybes ir produktus. Kruizinės laivybos plėtrą kiekvienais metais remia Klaipėdos valstybinio jūrų uosto direkcija, tačiau Klaipėdos miesto savivaldybės indėlis yra labai svarbus, siekiant sukurti patrauklią laisvalaikio veiklos infrastruktūrą ir paslaugas kruizinių laivų turistams. 2014 m. centrinėje uosto dalyje pastatytas naujas terminalas leido sudaryti sąlygas pritraukti daugiau kruiziniais laivais keliaujančių turistų. 2015 m. į Klaipėdą atplaukė 51 kruizinis laivas (2014 m. – 63) ir atplukdė 5 proc. daugiau turistų (60202) nei 2014 m. (57079). Į Klaipėdos uostą atplaukia didesni kruiziniai laivai – pusės iš jų ilgis yra didesnis nei 200 m, tad ir atvykstančių turistų skaičius nuolat auga. Kaip ir kasmet, didesniems nei 200 metrų laivams sutikti bus tęsiama svetingo miesto tradicija ir rengiamos tautodailės bei amatų mugės Teatro aikštėje su liaudiškos muzikos koncertais.Uostamiesčiui vėl suteikta proga priimti tarptautinį renginį „The Tall Ships Regatta 2017“. Tarptautinis burlaivių paradas klaipėdiečius ir miesto svečius aplankys 2017 m., kai miestas švęs 765-ąjį gimtadienį. 2016 m. bus vykdomi pasiruošimo regatai darbai – dalyvaujama kasmetinėje generalinėje didžiųjų burlaivių regatos konferencijoje, kurioje bus pristatomi būsimieji maršrutai ir uostai, vykdomos rinkodaros priemonės.2016 m. planuojama organizuoti ir regatą „Baltic Sail“. Tai 7 Baltijos jūros uostus jungiantis projektas, siekiantis puoselėti ir skatinti jūrines tradicijas Baltijos jūros regione bei skleidžiantis žinią apie Lietuvą – jūrinę valstybę. Pirmą kartą 1997 m. surengtos regatos šeimai dabar priklauso 7 uostai: Gdanskas (Lenkija), Klaipėda (Lietuva), Karlskrona (Švedija), Nystedas (Danija), Rostokas ir Zasnicas (Vokietija), Ryga (Latvija). Projekte dalyvauja Lenkų jūrų muziejus Gdanske, Švedų laivybos muziejus Karlskronoje ir Jūrų muziejus Rostoke. Klaipėdos miestas pakvies Baltijos regiono tradicinius laivus atvykti į liepos 29–31 dienomis vyksiančius Jūros šventės renginius. Planuojama, kad regatoje dalyvaus 30 mažesniųjų burlaivių. 2016 m., siekiant pritraukti jachtomis keliaujančius turistus ir suaktyvinti Smiltynės jachtklubo ir Pilies uostelio veiklą, planuojama dalyvauti Pietų Baltijos bendradarbiavimo abipus sienos programoje „Marriage II“. Planuojama sukurti ir plėtoti vandens turizmo institucijų duomenų bazę, laivininkų teritorijos rinkodarą ir kitas informavimo priemones.**02 uždavinys. Plėtoti turizmo informacinę sistemą.**Turizmo informacijos teikimas yra pagrindinė priemonė, skatinanti atvykusius turistus ilgiau pasilikti vietovėje ir naudotis joje teikiamomis paslaugomis. Turizmo informacinės sistemos sukūrimas ir jos funkcionavimo užtikrinimas yra vienas esminių turistų traukos mechanizmų. Siekiant skatinti atvykstamąjį turizmą, plečiant turistinės informacijos sklaidą išskiriamos šios veiklos kryptys:* Klaipėdos miesto turizmo galimybių pristatymas tarptautiniuose tiksliniuose turizmo renginiuose. Kasmet planuojama dalyvauti 5 tarptautiniuose tiksliniuose renginiuose ir teikti informaciją specializuotiems užsienio žurnalams, siekiant informacinių bei palankių straipsnių tarptautiniuose leidiniuose.
* Nemokamos informacijos teikimas turistams ir turistines paslaugas teikiantiems subjektams. Planuojama parengti, išleisti ir išplatinti leidinius, pristatančius Klaipėdos miestą ir jo turizmo produktus (kasmet apie 20 000 Klaipėdos miesto žemėlapių, informacinių brošiūrų ir informacinių leidinių), vidutiniškai 20 000 turistų nemokamai suteikti informaciją, surengti po 3 nemokamas ekskursijas po miestą Pasaulinės turizmo dienos proga, interneto erdvėje skleisti aktualią informaciją (www.klaipedainfo.lt).

2016 m. bus parengta turizmo rinkodaros strategija, 2017 m. sukurta mobilioji programa (projektas bus įgyvendinamas per Klaipėdos regiono savivaldybių asociaciją, savivaldybės finansinis prisidėjimas sudarys 15 proc.) |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2015 (faktas) | 2016 | 2017 | 2018 |
| Klaipėdoje apsilankančių turistų skaičiaus didėjimas, proc. | Investicijų ir ekonomikos departamentas | 8 | 10 | 10 | 10 |
| Visų Klaipėdos miesto apgyvendinimo įstaigų užimtumo pokytis, proc. | Investicijų ir ekonomikos departamentas | 2 | 2 | 2 | 2 |
| **Programos tikslas** | Plėtoti viešąją aktyvaus poilsio ir turizmo infrastruktūrą | **Kodas** | **02** |
| **Tikslo įgyvendinimo aprašymas:** Tęsiant Klaipėdos, kaip jūrinio miesto, vystymą, planuojama toliau plėtoti turizmo infrastruktūrą.**01 uždavinys. Plėtoti turizmo infrastruktūrą.**Siekiant harmoningai atnaujinti ir pritaikyti turizmui bei kultūros poreikiams Klaipėdos piliavietės teritoriją, bus tęsiamas projekto „Klaipėdos pilies ir bastionų komplekso restauravimas ir atgaivinimas“ įgyvendinimas. 2016 m. prasidės II etapo darbai, kurių metu bus konservuotos ir rekonstruotos pilies rūmų liekanos ir grindinys, rekonstruota šiaurinė kurtina, atlikti Frydricho bastiono su poterna tvarkybos darbai, sutvarkyta teritorija, įrengti lauko inžineriniai tinklai. Atkurta piliavietės teritorijos infrastruktūra padidins patrauklių pramogų pasiūlą pajūrio regione, prisidės prie aktyvaus poilsio, kultūrinio ir pažintinio turizmo plėtros.2016 m. planuojama parengti techninį projektą dėl Bastionų komplekso (Jono kalnelio) ir jo prieigų sutvarkymo, sukuriant išskirtinį kultūros ir turizmo traukos centrą bei skatinant smulkųjį ir vidutinį verslą. 2017–2018 m. planuojami Jono kalnelio ir jo prieigų sutvarkymo rangos darbai. Šis objektas patenka į Klaipėdos m. tikslinę integruotų investicijų teritoriją. 2016 m. ketinama įgyvendinti projekto „Klaipėdos miesto poilsio parko sutvarkymo ir pritaikymo turizmo bei kitoms viešosioms reikmėms“ II etapą. Pagal jau parengtą techninį projektą reiktų įrengti likusias suprojektuotas aikšteles, nugriauti seną viešąjį tualetą ir pastatyti naują, įrengti sportinį sektorių, vaikų žaidimų aikštelę, sveikatingumo taką su treniruokliais ir kt. |
| **02 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai  |
| 2015 (faktas) | 2016 | 2017 | 2018 |
| Įgyvendinta viešųjų infrastruktūros projektų, vnt. | Investicijų ir ekonomikos departamentas | 1 | 1 | 1 | 1 |
| **Numatomas programos įgyvendinimo rezultatas:**Skatinant atvykstamąjį ir vietinį turizmą bus stiprinamas miesto turistinis patrauklumas. Rekonstravus pakrantės infrastruktūrą, pritaikius nekilnojamojo kultūros paveldo objektus turizmui ir visuomenės poreikiams bei modernizavus poilsio ir turizmo viešąsias erdves bus pasiūlyta naujų turistinių paslaugų paketų, gyventojams ir miesto svečiams taps jaukesnės viešos bendravimo, renginių organizavimo bei laisvalaikio leidimo erdvės |
| **Galimi programos vykdymo ir finansavimo variantai:**Klaipėdos miesto savivaldybės biudžeto lėšos; paskolos lėšos, ES struktūrinių fondų ir programų lėšos, kitos lėšos |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**3.2.1 uždavinys. Formuoti strateginius turistų traukos centrus.3.2.2 uždavinys. Skatinti turizmo paslaugų specializaciją. 3.2.3 uždavinys. Gerinti miesto turistinį įvaizdį rinkodaros priemonėmis.3.3.1 uždavinys. Stiprinti jūrinį tapatumą |
| **Susiję Lietuvos Respublikos ir savivaldybės teisės aktai:** Lietuvos Respublikos turizmo įstatymas, Valstybinio turizmo departamento prie Ūkio ministerijos 2011 m. gruodžio 20 d. įsakymas Nr. V-174 „Dėl Lietuvos turizmo informacijos sistemos nuostatų patvirtinimo“, Klaipėdos miesto bendrasis planas, Klaipėdos miesto savivaldybės 2013–2020 m. strateginis plėtros planas, Klaipėdos miesto savivaldybės tarybos 2015 m. balandžio 14 d. sprendimas T2-63 „Dėl Klaipėdos miesto 2014–2020 metų integruotų investicijų programos projektų“ (pakeistas 2015-07-10 sprendimu T2-146) |

––––––––––––––––––––––––––